11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 21091/2990 της 3 Αυγ./4 Σεπτ. 1946 Περί καθορισμού προσθέτου ημερησίας αποζημιώσεως δια τους εκτός έδρας απασχολουμένους μισθωτούς. Έχοντες υπ’ όψει: Τας διατάξεις  των υπ’ αριθ. 28/1944 και 866/1946 Αναγκ. Νόμων, μετά σύμφωνον γνώμην του Κυβερνητικού Οικονομικού Συμβουλίου Συντονισμού, αποφασίζομεν. Όπως εις το εκτός έδρας αποστελλόμενον προσκαίρως δι’ εργασίαν υπαλληλικόν υπηρετικόν και εργατοτεχνικόν προσωπικόν πασών εν γένει των επιχειρήσεων και εργασιών, πλην εκείνων περί ων προβλέπουσιν ειδικαί (Αντί της σελ. 135(δ) Σελ. 135(ε) 213 – 039 Διοικητική Ρύθμιση αποδοχών και όρων εργασίας 15.Δ.δ.8-11 60 διατάξεις, καταβάλληται, πλην των οδοιπορικών εξόδων και πρόσθετος αποζημίωσις, δι’ εκάστην εκτός έδρας διανυκτέρευσιν, ίση προς το εκάστοτε νόμιμον ημερομίσθιον ή προς το 1/25 του εκάστοτε νομίμου μηνιαίου μισθού προκειμένου περί μισθωτών αμειβομένων επί μηνιαίω μισθώ. Εν η περιπτώσει εις τον εκτός έδρας αποστελλόμενον μισθωτόν παρέχονται υπό του εργοδότου εν τω εν ω αποστέλλεται τόπω εργασίας τροφή και κατοικία, καταβάλλεται αυτώ το 1/4 μόνον της ανωτέρω αποζημιώσεως. Εν η περιπτώσει παρέχεται μόνον τροφή καταβάλλεται το 1/2 αυτής, και εάν παρέχεται μόνον κατοικία καταβάλλονται τα 4/5 αυτής. Η ισχύς της παρούσης άρχεται από 1 Αυγ. 1946 και καθ’ άπασαν την Χώραν. 